open-index/open-wikipedia-markdown huggingface dataset:
Didžioji knyga

**Didžioji knyga** – buhalterinėje apskaitoje naudojamas dokumentas, kuriame surenkami duomenys iš registrų ir apskaičiuojami sąskaitų likučiai.

Didžiojoje knygoje surašomi visi suvestiniai duomenys iš registrų. Taip pat Didžiojoje knygoje prie aktyvinių sąskaitų likučių pridedamas debetavimas ir atimamas kreditavimas, prie pasyvinių sąskaitų pridedamas kreditavimas ir atimamas debetavimas. Taip gavus sąskaitų likučius jie susumuojami ir jų sumos parodomos balanse. Tokiu būdu Didžioji knyga yra tarpinis dokumentas tarp registrų ir balanso.
Kintamosios išlaidos

**Kintamosios išlaidos** – išlaidos, kurių dydis priklauso nuo pagamintos produkcijos kiekio.

Kintamosioms išlaidoms priskiriamos išlaidos, tiesiogiai padarytos produkcijai pagaminti ar paslaugai suteikti. Tai tokios išlaidos, kurios tiesiogai priklauso nuo gamybos apimties. Prie kintamųjų išlaidų galima priskirti tokias išlaidas, kaip sunaudotos medžiagos, staklių nusidėvėjimas ir kitas. Kartais sunku atskirti kintamąsias išlaidas nuo pastoviųjų išlaidų, pavyzdžiui, jei elektros energijos sunaudojimas apskaitomas bendrai visai gamyklai, tai padidėjus gamybai elektros energijos sunaudojimas proporcingai nepadidės. Kintamosios išlaidos apskaitoje naudojamos pelningumo taškui apskaičiuoti.
Pastoviosios išlaidos

**Pastoviosios išlaidos** – išlaidos, kurių dydis yra pastovus ir nepriklauso nuo gaminamos produkcijos kiekio.

Pastoviosioms išlaidoms galima priskirti administracijos išlaikymą, patalpų nusidėvėjimą ir kitas išlaidas. Pastoviąsias išlaidas kartais sunku atskirti nuo kintamųjų išlaidų – pavyzdžiui, jei elektros energijos sunaudojimas apskaitomas bendrai visai gamyklai, tai padidėjus gamybai elektros energijos sunaudojimas proporcingai nepadidės. Taip pat ilgesnį laiką gaminant mažiau ar daugiau produkcijos bus keičiamos ir pastoviosios išlaidos. Jos kalkuliuojant savikainą padalinamos proporcingai pagal tiesiogiai sunaudotas medžiagas, vienai paslaugai atlikti sugaištą darbuotojų laiką, o jei nėra jokių akivaizdžių kintamųjų išlaidų ar jos labai mažos, tai jos paskirstomos tiesiog iš akies. Pastoviosios išlaidos taip pat apskaitoje naudojamos pelningumo taškui apskaičiuoti.
Savikaina

**Savikaina** – prekės pagaminimo ar paslaugos suteikimo vertė gamintojui ar paslaugos teikėjui.

Savikaina apskaičiuojama atskirai kiekvienos produkcijos ir paslaugos rūšiai, kintamosioms išlaidoms proporcingai paskirstant pastoviąsias išlaidas. Įmonių ar įstaigų vadovai, žinodami savikainą, gali lengviau nustatyti kainą, planuoti pelną, o jei pardavimo kaina mažesnė už savikainą – nuspręsti negaminti produkcijos ar nebeteikti paslaugų.
Materialiai atsakingas asmuo

**Materialiai atsakingas asmuo** – asmuo, kuris atsakingas už tam tikrą įmonės ar įstaigos turto dalį.

Visas įmonės ar įstaigos turtas turi būti priskirtas asmenims, kurie neturi teisės jo parduoti ar atiduoti naudoti ne įmonės ar įstaigos reikmėms, bet jo praradimo atveju už jį turi atsakyti. Materialiai atsakingi asmenys jiems patikėtą turtą naudoja atlikdami savo pareigas arba jį atiduoda naudoti kitiems, materialiai neatsakingiems asmenims vykdyti savo pareigas. Kartais tą patį daiktą naudoja keli materialiai neatsakingi asmenys savo pareigų atlikimui.

Su visais materialiai atsakingais asmenimis turi būti sudarytos individualios ar kolektyvinės visiškos materialinės atsakomybės sutartis. Jei su materialiai atsakingu asmeniu sudaryta individuali visiškos materialinės atsakomybės sutartis, tada jis atsako už prarastus ar dėl jo kaltės sugadintus daiktus vienas. Jei su keliais materialiai atsakingais asmenimis sudaryta kolektyvinė visiškos materialios atsakomybės sutartis, tada atsako už prarastus ar dėl jų kaltės sugadintus daiktus visi kartu. Sudarius kolektyvinę visiškos materialinės atsakomybės sutartį nereikia daryti turto perdavimo vienam materialiai atsakingam asmeniui einant atostogų ir tuo pačiu daiktu gali naudotis keli asmenys.
Faaa

**Faaa** (, ) – komuna ir gyvenvietė Prancūzijos Polinezijoje, Taičio šiaurės vakaruose, pietinis Papeetės priemiestis. Komunoje gyvena 28,3 tūkst. gyventojų. Jos teritorijoje yra tarptautinis oro uostas ir universitetas.

## Šaltiniai
Asignavimas

**Asignavimas** – pinigai, skiriami kokiai nors veiklai vykdyti.
Pavyzdžiui, asignavimais vadinamos valstybinėms įstaigoms bei kariuomenei išlaikyti valstybės skiriamos lėšos.

Lietuvos Respublikos Seimas tvirtindamas biudžetą nurodo kiek asignavimų skirs kokiam asignavimų valdytojui. Lietuvoje yra apie 200 asignavimų valdytojų.
Lupikavimas

**Lupikavimas** – pinigų skolinimas už labai aukštas palūkanas. Dažniausiai už aukštas palūkanas skolinamasi ne gamybai, o pragyvenimui, kartais tiesiog pragyvenimo lygiui palaikyti ar jį net pakelti. 
Pinigų skolinimas už palūkanas uždraustas kai kuriose valstybėse ir religijose (Pvz.: Islamo ir krikščionybės religijose iki viduramžių), nes pinigai nedaro pinigų. Buvo manoma, kad žėmės ūkyje ir manufaktūrose produkcija auga darbo dėka, o pinigai auga apgaulės būdu, neįdedant darbo.)

## Istorija
Viduramžiais, kai buvo silpnai išvystyta gamyba ir žemės ūkyje naudotos primityvios žemės apdirbimo priemonės, skolintis gamybai nebuvo didelio poreikio. Dažnai skolinosi didikai palaikyti ar pakelti savo gyvenimo lygį, todėl nenuostabu, kad į palūkininkavimą, kuris kartais peraugdavo į lupikavimą, buvo žiūrima ne visai gerai.

Palūkininkavimą vaizduodavo įvairių epochų dailininkai, taip pat jį aprašė JAV poetas, Ernesto Hemingvėjaus draugas Ezras Paundas, rusų rašytojas Fiodoras Dostojevskis.

Kartais palūkininkai labai sukeldavo palūkanas, todėl buvo bandoma juos riboti. Kijevo Rusios kunigaikštis buvo išleidęs įsakymą, kuriame nurodė, kad palūkanos negali pakilti daugiau kaip 400 nuošimčių. Tarpukario Lenkijoje palūkanos, didesnės negu 10 nuošimčių, buvo laikomos lupikiškomis ir draudžiamos.

Laterano V susirinkimas 10-ojoje sesijoje, 1515 m. gegužės 4 d., priėmė nutarimą dėl Montes pietatis (institucijų, skolinusių vargšams), kuriame, aprašydamas šių institucijų priešininkų argumentus, teigė, kad lupikavimas tikrąja prasme pasireiškia, kai daiktas, kuris nieko nesukuria, panaudojamas gauti naudai ir pelnui be jokio darbo, išlaidų ar rizikos. Tame nutarime Susirinkimas pripažino šias institucijas nelupikaujančiomis, teisėtomis, dargi pagirtinomis, jei jos be paskolos gauna ir nedidelę sumą savo išlaikymui, bet be pelno.

## Dabartis
Kai kuriose valstybėse - Lietuvoje, Lenkijoje (Lenkijos civilinis kodeksas § 286, § 304) ir Vokietijoje (§ 138 http://bundesrecht.juris.de/bgb/__138.html, BGB § 291) - aukštos palūkanos gali būti priskirtos prie vienos iš pusių vertimo priimti nelygias sąlygas būdų ir yra draudžiamos. Įstatymuose nėra nurodytas konkretus palūkanų dydis, nuo kurio būtu sprendžiama, kad jis jau lupikiškas. Pagal sutarčių teisę sutarties likimas sprendžiamas tik pagal tai, kaip sudaryta sutartis ir kas ją tvirtino. Teisę plėtoja ir formuoja teismų praktika.

## Šaltiniai
Punaauja

**Punaauja** – komuna ir gyvenvietė Prancūzų Polinezijoje, vakarų Taityje, vandenyno pakrantėje, į pietus nuo Papeetės. Komunoje gyvena 28,1 tūkst. gyventojų.

## Šaltiniai
Piraė

**Piraė** – komuna ir gyvenvietė Prancūzijos Polinezijoje, Taičio šiaurės vakaruose, Papeetės priemiestis. Komunoje gyvena 14,2 tūkst. gyventojų.

## Šaltiniai
Paea

**Paea** – komuna ir gyvenvietė Prancūzijos Polinezijoje, Taičio vakaruose, vandenyno pakrantėje. Įeina į Papeetės konurbaciją. Komunoje gyvena 12,3 tūkst. gyventojų. Išvystytas turizmas.

## Šaltiniai
Mahina

**Mahina** – gyvenvietė ir komuna Prancūzijos Polinezijoje, Taičio šiaurės vakaruose, Papeetės konurbacijoje, vandenyno pakrantėje. Komunoje gyvena 13,3 tūkst. gyventojų (2002 m.).

## Šaltiniai
Aruė

**Aruė** – gyvenvietė ir komuna Prancūzų Polinezijoje, Taičio šiaurės vakaruose, vandenyno pakrantėje. Šiaurės rytinis Papeetės priemiestis. Komunoje gyvena 9,3 tūkst. gyventojų (2002 m.). Į Aruė sudėtį taip pat įeina Tetiaroa sala.

## Sportas
* AS Arue – futbolo klubas.

## Šaltiniai
Hitiaa O Te Ra

**Hitiaa O Te Ra** – komuna Prancūzijos Polinezijoje, Taityje, *Tahiti Nui* šiaurės rytuose. Plotas 218,2 km². 10 tūkst. gyventojų (2017 m.). Administracinis centras – Hitiaa.

Didžiąją komunos dalį užima retai gyvenami miškingi kalnai. Gyventojai susitelkę pakrantėje. Pagrindinės gyvenvietės: Hitiaa, Tiarėjus, Mahaena, Papenoo.

## Šaltiniai
Teva I Uta

**Teva I Uta** – komuna Prancūzų Polinezijoje, Taityje, *Tahiti Nui* pietryčiuose. Komunos centras – Mataiea gyvenvietė. Plotas 119,5 km². 10,2 tūkst. gyventojų (2017 m.).

Didžiąją komunos dalį užima sunkiai įžengiami kalnų miškai.

## Šaltiniai
Hitiaa

**Hitiaa** (, ) – gyvenvietė Prancūzijos Polinezijoje, Taityje, Taiti Nui šiaurės rytuose, vandenyno pakrantėje. Hitiaa O Te Ra komunos centras.

## Šaltiniai
Papara

**Papara** arba **Papao** – gyvenvietė ir komuna Prancūzų Polinezijoje, Taityje, *Tahiti Nui* pietuose, vandenyno pakrantėje. Komunos plotas 92,5 km². Gyvena 9,5 tūkst. gyventojų (2002 m.).

Komunos šiaurę užima miškingi kalnai.

## Šaltiniai
Mataiea

**Mataiea** – gyvenvietė Prancūzų Polinezijoje, Taityje, Taiti Nui pietryčiuose, vandenyno pakranėje. Teva I Uta komunos centras.

Svarbus turistinis centras. Yra čia gyvenusio prancūzų dailininko Polo Gogeno muziejus.

## Šaltiniai

## Nuorodos
* P. Gogeno muziejus
* Nuotrauka
Rytų Taiarapu

**Rytų Taiarapu** () – komuna Prancūzų Polinezijoje, Taityje. Užima šiaurinę *Tahiti Iti* dalį, Taravao sąsmauką ir rytinę *Tahiti Nui* dalį. Nusidriekusi palei vandenyno krantą 112 km. Be to, į komunos sudėtį įeina negyvenama Mehetijos sala. Pietinę komunos dalį užima kalnai.

Plotas 218,3 km². Gyvena 12,7 tūkst. gyventojų (2017 m.). Administracinis centras – Afaahitis. Kitos gyvenvietės: Faaonė, Pueu, Tautira.

## Šaltiniai
Poviliškiai

**Poviliškiai** – kaimas Šiaulių rajono savivaldybės šiaurės rytinėje dalyje, 2,8 km į šiaurės vakarus nuo Gruzdžių, prie kelio  ir Kūros upės.

## Istorija

Kaimo centrinėje dalyje, 0,38 km į vakarus nuo kelio Gruzdžiai–Šakyna, 90 m į rytus nuo Kūros upės yra Poviliškių antrosios senosios kapinės (kultūros paminklo MC kodas 4563).

LDK laikais kaimo žemės priklausė Šiaulių ekonomijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Piktuižių seniūnijai, 1932–1945 m. Saveikių seniūnijai, nuo 1950 m. – Šiaulių rajono Gruzdžių apylinkės kaimas. 1948 m. ikurtas Poviliškių kolūkis (pirmininkas Jonas Švambaris). 1950 m. kovo 3 d. kolūkis prijungtas prie Gruzdžių kolūkio,1953–1991 m. kaimo žemė priklausė Gruzdžių tarybiniam ūkiui.

## Gyventojai
1923 m. surašymo metu kaime buvo 23 ūkiai.

## Šaltiniai
Sauginiai

**Sauginiai** – kaimas Šiaulių rajono savivaldybės pietvakarinėje dalyje, prie  kelio, ant Šiaulių jūros (buvusio Jonelaičių ežero) kranto. Seniūnaitijos centras. Kultūros paminklai:
* Sauginių senkapiai, vieni jų sunaikinti
* Sauginių piliakalnis

## Istorija

Gyvenvietė žinoma nuo XIV a. savo medine pilimi, kurią ne kartą yra puolę kalavijuočiai. Senieji Sauginiai yra buvę kiek į šiaurę nuo dabartinės gyvenvietės, prie senojo piliakalnio. Pastačius Bubių tvenkinio užtvanką dalis senosios gyvenvietės buvo apsemta.

## Gyventojai

## Galerija

Monument with the Columns of Gediminas, dedicated to those who were killed in the Lithuanian Wars of Independence in Sauginiai, Lithuania.jpg|Paminklas šauliams, žuvusiems kovose už laisvę
Sauginiaipaminklas1a.jpg|Paminklas šauliams, žuvusiems kovose už laisvę
Sauginiaipilis3a.jpg|Sauginių piliakalnis
Sauginiaipilis2a.jpg|Sauginių piliakalnis
Sauginiai2a.jpg|Sauginiai
Laumespeda3.jpg|Akmuo Velnio kupra
Sauginiai7a.jpg|Sauginių panorama
Sauginiai13a.jpg|Sauginiai nuo Jonelaičių kranto


## Šaltiniai

## Nuorodos
* Nuotraukų galerija
Karveliai (Šiauliai)

**Karveliai** – kaimas Šiaulių rajono savivaldybės šiaurės rytinėje dalyje, 1,7 km į šiaurės rytus nuo Gruzdžių, Draskų miško pietvakariniame pakraštyje.

## Istorija

LDK laikais kaimo žemės priklausė Šiaulių ekonomijai. Nuo 1791 m. kaimas priklausė Šiaulių valsčiui, nuo 1897 m. – Gruzdžių valsčiaus Piktuižių seniūnijai, nuo 1918 m. – Šiaulių apskrities Gruzdžių valsčiui, nuo 1950 m. – Šiaulių rajono Gruzdžių apylinkės kaimas. 1953–1991 m. kaimo žemė priklausė Gruzdžių tarybiniam ūkiui.

## Gyventojai
1923 m. surašymo metu kaime buvo 45 ūkiai.

## Šaltiniai
Rakandžiai

**Rakandžiai** – kaimas Šiaulių rajono savivaldybės šiaurės rytinėje dalyje, 1 km į šiaurės vakarus nuo Gruzdžių.

## Istorija

LDK laikais kaimo žemės priklausė Šiaulių ekonomijai. 1649 m. revizijos akte Lukošaičiai priskiriami Biržių ir Paliesių vaitijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiaus Šiupylių seniūnijai, nuo 1950 m. – Šiaulių rajono Gruzdžių apylinkės kaimas. 1948 m. įkurtas Rakandžių kolūkis, kuris 1950 m. rugpjūčio 8 d. įjungtas į kolūkį „Tarybinė žemė“. 1950–1991 m. kaimo žemė priklausė Gruzdžių apylinkės kolūkiui „Tarybinė žemė“.

## Gyventojai
1923 m. surašymo metu kaime buvo 22 ūkiai.

### Žymūs žmonės
* 1861 m. gimė gydytojas, aušrininkas, lietuvių spaudos ir politinis veikėjas, laisvamanis Jonas Šliūpas.
* 1865 m. gimė varpininkas, visuomenės veikėjas, tautosakininkas, gydytojas Rokas Šliūpas.
* 1945 m. gimė zootechnikė, agrarinių mokslų daktarė, politinė veikėja Eugenija Meškienė.

## Šaltiniai

## Nuorodos
*
Taravao

**Taravao** – gyvenvietė Prancūzų Polinezijoje, Taityje, vandenyno pakrantėje, Taravao sąsmaukoje, jungiančioje rytinę ir vakarinę salos dalis (*Tahiti Iti* ir *Tahiti Nui*). Taiarapu-Est komunos centras. Verčiamasi pienininkyste.
Mehetija

**Mehetija** () – maža negyvenama sala Prancūzijos Polinezijoje, Draugijos salyne (Priešvėjinėse salose), 110 km į rytus nuo Taičio. Priklauso Rytų Tajarapu komunai.

Sala vulkaninės kilmės. Aukštis iki 435 m. Užima 2,3 km² plotą. Nuo XX a. pradžios negyvenama ir šiuo metu yra privati valda.
Vakarų Taiarapu

**Vakarų Taiarapu** () – komuna Prancūzijos Polinezijoje, Taityje, Taiti Iti pietvakarinėje dalyje. Didžiąją komunos dalį užima retai gyvenami kalnai.

Plotas 104,3 km². Gyvena 8,0 tūkst. gyventojų (2017 m.). Administracinis centras – Vairao. Taip pat yra svarbus kurortas Teahupoo.

## Šaltiniai
Orohena

**Orohena** () – kalnas Prancūzijos Polinezijoje, Draugijos salyne (Priešvėjinėse salose), Taityje (*Tahiti Nui* centrinėje dalyje). Aukštis 2241 m (aukščiausia Prancūzijos Polinezijos vieta). Orohena – vulkaninės kilmės kalnas.

## Išnašos
Vairao

**Vairao** – gyvenvietė Prancūzijos Polinezijoje, Taityje, *Tahiti Iti* vakarinėje dalyje, vandenyno pakrantėje. Yra Vakarų Taiarapu komunos centras.

## Šaltiniai
Teahupoo

**Teahupoo** (, ) – gyvenvietė Prancūzijos Polinezijoje, Taityje, *Tahiti Iti* pietuose, Taiarapu-Ouest komunoje, vandenyno pakrantėje. Pasaulinės svarbos serfingo centras. Bangos pasiekia 2-3 m aukštį. Vyksta pasaulio serfingo čempionato varžybų etapas.
Moorėja

**Moorėja** () – sala Prancūzijos Polinezijoje, Draugijos salyne (Priešvėjinėse salose), 17 km į šiaurės vakarus nuo Taičio. Įeina į Moorėjos-Majao komuną. Plotas 134 km². Gyvena 14,7 tūkst. gyventojų (2002 m.). Gyventojų tankumas – 110 žm./km².

Sala vulkaninės kilmės. Jos centrinėje dalyje iškilęs kalnų masyvas (aukštis iki 1207 m, Tohiea k.). Nuo Taičio atskirta 17 km pločio ir 1500 m gylio sąsiauriu. Šiaurinėje pakrantėje įsiterpia dvi įlankos: Kuko ir Opunohu. Sala apsupta koralinių rifų. Būdingi drėgnieji tropiniai miškai.

Salą 1767 m. atrado britų jūrininkas Samuel Wallis.

Moorėjos saloje yra Moorėjos oro uostas, iš kurio skrydis į Taitį trunka 7 minutes. Kelionė keltu iš Vaiare į Papeetę užtrunka 30 minučių.

Svarbiausia salos ūkio šaka – turizmas. Taip pat auginami ananasai, persikai. Žvejyba.

## Nuorodos
* Murea-Maiao komunos tinklalapis 
* Nuotraukų galerija
Kęstutis Šeštokas

**Kęstutis Šeštokas** (g. 1976 m. balandžio 15 d. Kaune) – Lietuvos krepšininkas, 7 kartus laimėjęs LKL čempionatą. Nuo 2010 m. rungtyniauja Molėtų „Ežerūno-Kario“ komandoje.

K. Šeštoko ūgis yra 202 cm, svoris 101 kg. Žaidžia sunkiojo „krašto“ pozicijoje.

## Pasiekimai
* 1994-1999, 2002 m. LKL čempionas
* 2000, 2001, 2003 m. LKL vicečempionas
* 1994 m. Europos jaunių čempionas
* 1996 m. Europos jaunimo čempionas
* 1998 m. Europos taurės laimėtojas
* 1999 m. Eurolygos laimėtojas
* 1999 m. NEBL Parodomosios taurės laimėtojas
* 2002 m. NEBL čempionas
* 2003 m. Europos Čempionų Taurės Šiaurės konferencijos vicečempionas
* 2004, 2005 m. Latvijos čempionas
* 2006 m. Kipro čempionas
* 2009 m. NKL čempionas
* 2011 m. RKL čempionas
Majao

**Majao** – koralinis atolas Prancūzijos Polinezijoje, Draugijos salyne (Priešvėjinėse salose), 75 km į vakarus nuo Moorėjos. Įeina į Moorėjos-Majao komuną. Plotas – 9,5 km². Gyvena 280 gyventojų (2002 m.). Gyventojų tankumas – 31 žm./km². Pagrindinė gyvenvietė – Taora-o-mere.

Sudaro ugnikalnio liekanos (aukštis iki 154 m) ir jį supantys koraliniai rifai. Yra 2 uždaros lagūnos: *Roto Iti* ir *Roto Rahi*. Salos pakraštyje yra dar viena lagūna. Lagūnos tarpusavyje susijungusios siaurais kanalais.

Išvystytas turizmas. Yra viešbutis, nedidelis oro uostas.

Salą 1765 m. atrado britas Samuel Wallis.

## Nuorodos
* Vaizdas iš kosmoso
Tetiaroa

**Tetiaroa** – koralinis atolas Prancūzų Polinezijoje, Draugijos salose (Priešvėjinėse salose), 59 km į šiaurę nuo Taičio. Įeina į Arue komuną. Plotas 6 km². Gyvena 50 gyventojų (2002 m.). Gyventojų tankumas – 8 žm./km².

Salą sudaro 13 mažų salelių. Lagūnos ilgis 7 km, gylis – 30 m. Aukštis iki 17 m.

Sala 1965 m. išnuomuota JAV aktoriaus Marlono Brando šeimai 99 metams. Manoma, kad M. Brando, kuris mirė 2004 m., dalį salos paskyrė savo draugui Maiklui Džeksonui.

## Nuorodos
* Žemėlapis
Šikšniaryklinės

**Šikšniaryklinės** (*Brachaeluridae*) – ūsuotųjų ryklių (*Orectolobiformes*) šeima. Dydis – iki 1,2 m ilgio. Paplitusios Ramiojo vandenyno vakarinėjė dalyje ties Australija. Gyvena iki 110 m gylyje. Minta smulkiomis žuvimis, vėžiagyviais ir kt.

## Gentys ir rūšys
* Dėmėtieji šikšniarykliai (*Brachaelurus*)
** Dėmėtasis šikšniaryklis (*Brachaelurus waddi*)
* Melsvieji šikšniarykliai (*Heteroscyllium*)
** Melsvasis šikšniaryklis (*Heteroscyllium colcloughi*)

## Nuorodos
* Family Brachaeluridae – Blind sharks
* Šikšniaryklinių (''Brachaeluridae'') iliustracijos ir rūšs
Moorėja-Majao

**Moorėja-Majao** – komuna Prancūzijos Polinezijoje, Draugijos salose. Apima Moorėjos salą ir nedidelį Majao atolą, esantį 78 km į pietvakarius nuo Moorėjos. Plotas 141,8 km². Gyvena 17,8 tūkst. gyventojų (2017 m.). Administracinis centras – Afareaitu (Moorėjos saloje).

## Šaltiniai
Afareaitu

**Afareaitu** – gyvenvietė Prancūzijos Polinezijoje, Moorea salos rytinėje dalyje, vandenyno pakrantėje. Moorėja-Majao komunos administracinis centras. Turizmas.

## Šaltiniai
Rykliai auklės

**Rykliai auklės** (*Ginglymostomatidae*) – ūsuotųjų ryklių (*Orectolobiformes*) šeima. Paplitę visuose vandenynuose. Minta kaulinėmis žuvimis, krabais, koralais ir kt.

## Gentys ir rūšys
Šeimoje yra 3 gentys ir 3 rūšys.
*Ūsuotieji rykliai auklės (*Ginglymostoma*)
**Ūsuotasis ryklys auklė (*Ginglymostoma cirratum*) 
*Rykliai auklės (*Nebrius*)
**Rudasis ryklys auklė (*Nebrius ferrugineus*) 
**[[Pseudoginglymostoma]]*
***[[Pseudoginglymostoma brevicaudatum]]* 

## Nuorodos
*Family Ginglymostomatidae – Nurse sharks 
*Ryklių auklių (''Ginglymostomatidae'') iliustracijos ikr rūšys
Metalkoras

**Metalkoras** (*Metalcore*) jungia žanrai: Extreme metal, Crossover thrash, Hardcore punk irThrash metal, Viskas prasidėjo devinto dešimtmečio pradžioje, kai Dirty Rotten Imbeciles savo keliamus triukšmus pavadino daina. Tačiau jie paskui pasuko link crossover. Lygiagrečiai savo kūrybą pradėjo Nuclear Assault, kuriuos sukūrė iš Anthrax išėjęs gitaristas ieškodamas kažko sunkesnio. Metalcore davė pradžią groove metal arba post – thrash'ui.
Amerikietiškas tėvelis

**„Amerikietiškas tėvelis“** () – amerikiečių animacinė situacijų komedija, rodoma nuo 2005 m. vasario 6 d. Serialo autoriai – Seth MacFarlane, Mike Barker ir Matt Weitzman.

Pagrindinis veikėjas yra Stenas Smitas (Stan Smith), kuris dirba CŽV agentu, gyvena su žmona, dukra ir sūnumi, taip pat augina kalbančią žuvį, kurios smegenys sukeistos su vokiečių šnipo smegenimis, bei ateivį, kuris kažkada išgelbėjo jam gyvybę. Amerikietiško tėčio kūrėjas – Setas Makfarlinas (Seth MacFarlane), kuris taip pat kuria ir kitą populiarų animacinį serialą „Šeimos bičas“. Pirmoji serija buvo parodyta Jungtinėse Amerikos Valstijose FOX kanalu 2005 m. vasario 6 d., o reguliariai serialas pradėtas rodyti nuo tų pačių metų gegužės 1 d. Nuo 2014 m. rodomas TBS kanalu. Lietuvoje rodyta „MTV Lietuva“ kanalu.

## Pagrindiniai veikėjai
* Stenas Smitas (Stan Smith) – šeimos galva, slaptasis CŽV agentas. Dažnai linkęs viską hiperbolizuoti ir priimti kvailus sprendimus manydamas, kad visiems aplink gresia pavojus. Nesikuklina naudotis savo įtaka specialiosiose tarnybose, kad pasiektų savo, todėl dažnai jo užduočių atvyksta vykdyti būrys ginkluotų agentų. Pabrėžtinai šovinistas, trumparegis, labai konservatyvių pažiūrų, puoselėjantis tradicines vertybes. Didžiausią siaubą jam kelia savo nuomonę turinčios moterys, liberalai ir gėjai.

* Francė Smit (Francine Smith) – Stano žmona, su kuria jis turi du vaikus. Paprasta namų šeimininkė kartais pagalvojanti apie tai, kad gyvenimas yra žymiau daugiau nei skalbimas, pietų gaminimas ar lyginimas. Dažnai neklausinėdama paklūsta net kvailiausiems vyro paliepimams.

* Heilė Smit (Hayley Smith) – paauglė dukra. Liberalė, kovojanti už moterų teises, medžių išsaugojimą ir t. t. Dėl to dažnai pykstasi su tėvu Stano Smitu (Stan Smith).

* Stivas Smitas (Steve Smith) – jaunėlis sūnus, kurio pagrindinis tikslas gyvenime paliesti merginos krūtį, visada lieka neįgyvendintas. Tėvas jam – didžiausias autoritetas, todėl dažnai jį mėgdžioja ir perima jo vertybes.

* Klausas (Klaus) – kalbanti žuvis gyvenanti akvariume. Kalba su vokišku akcentu, nes turi vokiečių šnipo smegenis. Dažniausi užsiėmimai – bandymas visus sukiršinti, Francine merginimas arba verkimas dėl nenusisekusio gyvenimo.

* Rodžeris (Roger) – Smitų šeimoje gyvenantis ateivis, kurį Stano priglaudė dėl to, kad šis kažkada išgelbėjo jam gyvybę. Jam neleidžiama (išskyrus išimtis) išeiti iš namų, todėl jis laiką leidžia žiūrėdamas muilo operas, gerdamas alkoholinius gėrimus bei rūkydamas. Dažnai cituoja įvairių serialų herojus.

Pagrindinis veiksmas vyksta šeimos namuose, kurie yra išgalvotame mieste *Langley Falls*.

## Išnašos
Nebylusis Seimas

**Nebylusis seimas** – 1717 m. vasario 1 d. Varšuvoje įvykęs Abiejų Tautų Respublikos Seimas.

Po Šiaurės karo pabaigos, kuris susilpnino Abiejų Tautų Respubliką ir buvo Rusijos imperijos įtakos išaugimo pradžia, augantis konfliktas tarp Augusto II, kuris norėjo sukurti absoliutinę monarchiją, ir bajorijos, leido Rusijos carui Petrui I užimti tarpininko tarp karaliaus ir šlėktos vaidmenį.

Grasinant rusų armijai, kuri „saugojo“ posėdžius, buvo užbaigta Tarngorodo konfederaciją bei bajorijos kovos su Augustu II. Seimas „nebyliuoju“ pramintas dėl to, kad šnekėti galėjo tik Seimo maršalka Stanislovas Leduchovskis. Paskelbęs pasiūlymą Stanislovas Leduchovskis paklausė, ar yra prieštaraujančių. Po 6 valandas trukusios tylos, kadangi niekas nedrįso prieštarauti, Stanislovas Leduchovskis pareiškė, kad „tyla reiškia tai, kad prieštaravimų nėra“.

Nebyliojo Seimo sprendimai davė pretekstą Rusijos carams kištis į Respublikos vidaus reikalus. Augustas II turėjo atsisakyti savo planų įvesti absoliutizmą, išvesti Saksonijos kariuomenę, Respublikoje patvirtintos senosios bajorijos laisvės – *[[liberum veto]]*, senoji seimelių tvarka. Nustatyta, kad Lenkijos karalystė tegali turėti 18000 kareivių, Lietuvos Didžioji Kunigaikštystė – 6200 kareivių kariuomenės.

## Šaltiniai
Napalm Death

**„Napalm Death“** – britų extreme metal grupė, susikūrusi 1981 metais Meridene, Anglijoje, Didžiojoje Britanijoje.

## Grupės sudėtis

;Dabartiniai narai
* Mark Greenway – vokalistas (1989–1996, 1997–dabar)
* Mitch Harris – gitaristas (1990–dabar)
* Shane Embury – bosistas (1987–dabar)
* Danny Herrera – būgnininkas (1991–dabar)

;Buvę nariai
* Nicholas Bullen – vokalistas (1981–1984, 1984–1986)
* Marian Williams – vokalistas (1984)
* Lee Dorian – vokalistas (1987–1989)
* Phil Vane – vokalistas (1996–1997)
* Simon Oppenheimer – gitaristas (1981–1982)
* Daryl Fedeski – gitaristas (1982)
* Graham Robertson – gitaristas (1982–1985)
* Damien Errington – gitaristas (1985)
* Justin Broadrick – gitaristas (1985–1986)
* Frank Healy – gitaristas (1987)
* Bill Steer – gitaristas (1987–1989)
* Jesse Pintado – gitaristas (1989–2004)
* Finbar Quinn – bosistas (1983–1984)
* Peter Shaw – bosistas (1985)
* Jim Whitely – bosistas (1986–1987)
* Miles Ratledge – būgnininkas (1981–1985)
* Mick Harris – būgnininkas (1985–1991)

## Diskografija

**Studijiniai albumai**

* *[[Scum]]* (1987)
* *[[From Enslavement to Obliteration]]* (1988)
* *[[Harmony Corruption]]* (1990)
* *[[Utopia Banished]]* (1992)
* *[[Fear, Emptiness, Despair]]* (1994)
* *[[Diatribes]]* (1996)
* *[[Inside the Torn Apart]]* (1997)
* *[[Words from the Exit Wound]]* (1998)
* *[[Enemy of the Music Business]]* (2000)
* *[[Order of the Leech]]* (2002)
* *[[Code is Red, Long Live The Code]]* (2005)
* *[[Smear Campaign]]* (2006)
* *[[Time Waits for No Slave]]* (2009)
* *[[Utilitarian]]* (2012)
* *[[Apex Predator - Easy Meat]]* (2015)
* *Throes of Joy in the Jaws of Defeatism* (2020)

## Nuorodos

* Oficiali svetainė
* Napalm Death last.fm svetainėje
* Napalm Death Discogs svetainėje
Azijiniai katrykliai

**Azijiniai katrykliai** (*Hemiscyllidae*) – ūsuotųjų ryklių (*Orectolobiformes*) šeima. Paplitę nuo Madagaskaro iki Japonijos bei Australijos.

## Gentys ir rūšys
Šeimoje yra 2 gentys ir 13 rūšių:
*Azijiniai katrykliai (*Chiloscyllium*) 
**Arabinis katryklis (*Chiloscyllium arabicum*) 
***[[Chiloscyllium burmensis]]* 
**Madagaskarinis katryklis (*Chiloscyllium caerulopunctatum*) 
**Pilkasis katryklis (*Chiloscyllium griseum*) 
***[[Chiloscyllium hasseltii]]* 
**Indinis katryklis (*Chiloscyllium indicum*) 
**Baltadėmis katryklis (*Chiloscyllium plagiosum*) 
*Australiniai katrykliai (*Hemiscyllium*) 
**Indonezinis katryklis (*Hemiscyllium freycineti*) 
**Gvinėjinis katryklis (*Hemiscyllium hallstromi*) 
**Akiuotasis katryklis (*Hemiscyllium ocellatum*) 
***[[Hemiscyllium strahani]]* 
**Australinis katryklis (*Hemiscyllium trispeculare*) 

## Nuorodos
*Family Hemiscylliidae – Bamboo sharks 
*Azijinių katryklių (''Hemiscyllidae'') iliustracijos ir rūšių sąrašas
Liūliškiai

**Liūliškiai** – kaimas Mažeikių rajono savivaldybėje. Kaimas yra iš dviejų pusių. Viena jo pusė yra rytinėje Židikų pusėje, kita – vakarinėje. Kaime yra vietinės reikšmės žvyrduobės. Kaimo teritorijoje minimas ir Židikų malūnas.

## Etimologija

Kaimo pavadinimas kilo iš to, kad čia buvo didžiulės pelkės. Vėliau jos ėmė užaugti žole. Per jas einant linguodavo žemė. Todėl senieji žmonės tą vietą vadino liūlynais.

## Gyventojai

## Šaltiniai

*
Domenico Modugno

**Domenico Modugno** ( 1928 m. sausio 9; m. –  1994 m. rugpjūčio 6 d.) – italų dainininkas ir kompozitorius.

Jaunystėje Domenico Modugno norėjo tapti aktoriumi. Po karinės tarnybos jis įsirašė į aktorių mokyklą ir greitai po to pradėjo vaidinti vaidybiniuose filmuose. Po vaidmens *Il Mantello Rosso* (1955)Modugno pradėjo dainuoti.

1958 m. su savo kurta daina *Nel blu, dipinto di blu* jis laimėjo Sanremo Festivalyje, vėliau dalyvavo Eurovizijos dainų konkurse. Nors čia užimta tik trečia vieta, daina, kuri labiau žinoma pavadinimu *Volare*, tapo labai visame pasaulyje populiari. Modugno gavo 1958 du Grammy apdovanojimus – metų dainos ir metų plokštelės.

1959 Modugno vėl dalyvauja Eurovizijoje. Su *Piove* jis užima 6 vietą. Ši daina vėliau kaip *Ciao ciao bambina* buvo prikelta sėkmei.

Su abiejomis dainomis jis laimėjo 1958 ir 1959 Sanremo Festivalį. Šias pergales jis galėjo 1962 su *Addio addio* ir 1966 su *Dio come ti amo* pakartoti.

1960 Modugno apkaltinamas, savo kūrinį *Nel blu, dipinto di blu* iš vienos operos nukopijavęs, tačiau teismas jį paskelbė nekaltu.

## Hitai
* 1956 Musetto
* 1957 Strada 'nfosa
* 1958 Nel blu, dipinto di blu
* 1958 Io
* 1958 Vecchio frac
* 1959 Piove
* 1959 Farfalle
* 1959 Notte, lunga notte
* 1959 Tu non sei più la mia bambina
* 1960 Libero
* 1960 Notte di luna calante
* 1960 Più sola
* 1961 Giovane amore
* 1961 Nel bene e nel male
* 1961 Dalla mia finestra sul cortile
* 1962 Stasera pago io
* 1962 Addio addio
* 1962 Notte chiara
* 1962 Selene
* 1962 La Notte del mio amore
* 1962 Se Dio vorrà
* 1963 Lettera di un soldato
* 1963 Io peccatore
* 1964 Tu si `na cosa grande
* 1964 Che me ne importa a me
* 1965 L`avventura
* 1966 Dio come ti amo
* 1967 Sopra i tetti azzurri del mio pazzo amore
* 1968 Meraviglioso
* 1968 Il posto mio
* 1970 Come hai fatto
* 1970 La lontananza
* 1971 Come stai
* 1972 Un calcio alla città
* 1972 Dopo lei
* 1973 Amara terra mia
* 1974 Questa è la mia vita
* 1975 Piange il telefono
* 1975 Domenica
* 1975 Il maestro di violino
* 1976 L`anniversario
* 1977 Il vecchietto

## Nuorodos

* 

|-
Mocedades

**Mocedades** – Ispanijos grupė. 1973 m. su daina *Eres Tú* ji dalyvavo Eurovizijos dainų konkurse ir užėmė antrą vietą.

## Diskografija
* Mocedades (1969)
* Mocedades 2 (1970)
* Mocedades 3 (1972)
* Eres Tu (Touch The Wind) (1974)
* Mocedades 5 (1975)
* La Otra España (1975)
* El Color de Tu Mirada (1976)
* Mocedades 8 (1977)
* Kantaldia (1978)
* Desde Que Tu Has Ido (1981)
* 15 Años de Musica (1984)
* Colores (1986)
* Sobreviveremos (1987)
* Amor (1992)
* Internacional (1994)
* Brillantes (1995)
* Suave Luz (1996)
* Mocedades canta a Walt Disney (1997)
* Personalidad (1997)
* Recuerdos (1998)
* Mocedades canta a Juan Luis Guerra (2007)

## Nuorodos

* 

|-
Senmiestė

**Senmiestė** (arba ***Senmiestis***) – kaimas Mažeikių rajono savivaldybėje, 0,3 km į šiaurę nuo buvusios dvarvietės ir apie 1 km nuo Židikų. Vakaruose ribojasi su Petraičių, pietuose ir pietryčiuose – su Liūliškių, šiaurės rytuose – su Strigalės, šiaurėje – su Dautarų kaimu. Per kaimą eina geras Pikelių-Židikų vieškelis. Prie pat Židikų-Pikelių kelio yra Senmiestės kapeliai. Išlikusios kelios sodybos.

Senmiestėje buvę senieji Židikai, o naujasis Židikų kaimas, kaip ir daugelis valakinių kaimų, buvo išmatuotas kitoje vietoje – dabartinio miestelio teritorijoje, į pietus nuo dvaro sodybos.

## Gyventojai

## Šaltiniai

*
Teistinė evoliucija

**Teistinė evoliucija**, rečiau vadinama **evoliuciniu kreacionizmu** nėra teorija moksline prasmė, o specifinis požiūris į tai, kaip evoliucinė biologija dera su tam tikrais religiniais įsitikinimais. Tai yra bendra nuomonė, kad dalis arba visas klasikinis religinis mokymas apie Dievą ir pasaulio sutvėrimą yra suderinamas su dalimis ar visais dabartiniais biologinės evoliucijos teorijos teiginiais.

Su šia nuomone sutinka (ar bent jau jos neatmeta) visos pagrindinės krikščionių bažnyčios, įskaitant Katalikų bažnyčią ir daugelį protestantų bendruomenių, taip pat dalis judaizmo atšakų.
Taivano aborigenai

**Taivano aborigenai** – seniausi Taivano salos gyventojai, priklausantys austroneziečių kalbinei šeimai (apima 9 iš 10 šios šeimos kalbinių grupių, apibendrintai vadinamų Formozos kalbomis). Iš dabar dar išlikusių Taivano aborigenų kalbų tik *yami* kalba priklauso ne Formozos, o Malajų polineziečių kalbų grupei). Kinijoje oficialiai vadinami **gaošaniais** (kin: 高山 *gaoshan*).

Kadaise jie buvo apgyvendinę visą salą ir aplinkines saleles, tačiau nuo XVI a. čia migruojant kinams, buvo stumiami į kalnus ir naikinami. Ypač nukentėjo derlingose lygumose gyvenusios gentys. 

Šiuo metu sudaro vos 2 procentus Taivano gyventojų.

## Gentys ir jų kultūra

Nors gyvenama teritorija yra labai maža, vis dėlto čia gyvena daug skirtingų genčių, pasižyminčių savitomis kultūromis. Žinomos apie 26 kalbos, kurios tokios skirtingos, kad tarpusavyje nesusišnekama. Kai kurios jų išnykusios, o kitos – mirštančios. Visos šios kalbos yra labai svarbios lingvistiškai, mat būtent Taivanas yra spėjama austroneziečių protėvynė, iš kur prasidėjo austroneziečių migracijos.

14 aborigenų genčių yra pripažintos vyriausybės, o kitos 11 – ne.

Pripažintos gentys: *amiai, [[atajalai]], [[bununai]], cou, kavalanai, paivanai, pujumai, [[rukajai]], saisijatai, sakizajai, sidikai, tao, thao, trukai*

Nepripažintos gentys: *babuzai, basajai, hoanjai, ketagalanai, kuaukuautai, luilangai, paporai, pazehai (kaksabai), sirajai, taokasai, trobiavanai*.
Henrikas Latvis

**Henrikas Latvis** (; 1187–1259 m.) – vokiečių kronikininkas, Rygos vyskupo Alberto tarnybos kunigas, lotynų kalba parašęs „Senąją Livonijos kroniką“ (*Chronicon Livonicum vetus*, 1225–1227 m.). Istorikų dar žinomas kaip Henris iš Livonijos – (angl. **Henry of Livonia**, pranc. **Henri de Livonie**, isp. **Enrique de Livonia**).

Daugiausia rašo apie latvius, estus ir lyvius, tačiau šiek tiek mini ir lietuvius, pvz., 50 moterų nusižudymą viename Lietuvos kaime 1205 metais, iš karo žygio negrįžus jų vyrams (po mirties jos tikėjosi su jais susitikti pomirtiniame gyvenime); burtus, kuriuos kariniai junginiai meta žygio metu, teiraudamiesi dievų apie žygio sėkmę.

## Šaltiniai

## Nuorodos
* Indriķa hronika
* 1. Latviešu Indriķa hronika, Latviešu Indriķis
Gudakiemis (Trakai)

**Gudakiemis** – kaimas Trakų rajono savivaldybėje, 3 km į pietryčius nuo Grendavės. Iš šiaurės ir rytų juosia Rūdiškių miškai, pietuose telkšo Galvožeris, prasideda upelis Dagiliškis. Į kaimą veda kelias , keliukai į Vaikštenius, Lieponis.

## Gyventojai

## Šaltiniai
Gudžiai (Vilnius)

**Gudžiai** – kaimas Vilniaus rajono savivaldybėje, 3 km nuo Savičiūnų.

## Gyventojai

## Šaltiniai
Petras Dusburgietis

**Petras Dusburgietis** (, gimė XIII a. - XIV a. 1-ojoje pusėje - mirė po 1326 m.) – Vokiečių ordino metraštininkas, galimai magistro kapelionas, 1326 m. parašęs lotynišką Prūsijos žemės kroniką (*Chronicon terrae Prussiae*), kurioje daugiausia rašė apie kryžiuočių kovas su prūsais, pateikė detalią Prūsijos nukariavimo istoriją, taip pat apie kovų prieš Lietuvą pradžią.

Manoma, kad kilęs iš Nyderlandų miesto Dusburgo, kur veikė Vokiečių ordinas. Galimai mokėsi Kelne. Kada atvyko į Prūsiją nežinoma, istorikai siūlo dvi datas – 1289 m. ir 1309 m. Ten būdamas lankėsi Karaliaučiuje, Ragainėje, Marienburge.

Kronikoje Petras Dusburgietis aprašo XIII a. – 1330 m. įvykius Prūsijoje ir Lietuvoje. Rašo apie Romovės kulto centrą Prūsijoje kuriame gyvena krivis (vyriausiasis žynys), o jam paklūsta ne tik prūsai, bet ir kitos aplinkinės baltų gentys. Aprašo Vokiečių ordino įsikūrimą Prūsijoje, Durbės mūšį, Didžiojo prūsų sukilimo eigą ir kitus prūsų sukilimus. Pažymi, kad 1283 m. pasibaigė karas su prūsais ir prasidėjo karas su lietuviais. Kalba apie kryžiuočių antpuolius į Lietuvą - Junigedą (Veliuoną - 1292, 1293, 1298, 1313, 1315, 1317, 1318, 1319 m.), Pieštvę (Seredžių - 1293, 1298, 1318, 1322 m.), Bisenę (1283, 1313, 1316 m.), Aukaimį (Batakius - 1285, 1300, 1302, 1305 m.), Gedimino pilį Žemaitijoje (Kvėdarną - 1317, 1324, 1330 m.), Medininkų žemę Žemaitijoje (1314, 1316, 1320, 1329 m.), Gardiną (1284, 1296, 1306 m.), Kolainius (1290 m.), Šalčininkus (1311 m.), Naugarduką (1314 m.), Sudargą (1317 m.) ir kitus.

Rašydamas rėmėsi amžininkų pasakojimais, savo pastebėjimais, taip pat „Seniausiuoju Prūsijos metraščiu“, magistro Heinricho fon Hohenlojės pranešimu. Kronikoje nemažai stebuklų aprašymų.

Petro Dusburgiečio kronikos pagrindu Jonas Posilgė parašė eiliuotąją Prūsijos kroniką vokiečių kalba.

## Šaltiniai

## Nuorodos
*Chronicon terrae Prussiae, herausgegeben von Max Toeppen, ''Scriptores rerum Prussicarum'', Leipzig 1861, Band 1, S. 3–219.
*Petras Dusburgietis. ''Prūsijos žemės kronika''. Vilnius, 1985.
Vygandas Marburgietis

**Vygandas Marburgietis** (; gyveno apie 1365–1409 m.) – Vokiečių ordino heroldas (diplomatas) Prūsijoje, kuris viduriniąja vokiečių aukštaičių kalba eiliuotai parašė Prūsijos kroniką (baigė 1394 m.).

Iš kronikos originalo liko tik atskiri fragmentai – apie 500 eiliuotų eilučių (iš viso jų, kaip manoma, būta apie 17 000). Tačiau išliko pilnas, nors ir kiek sutrumpintas, kronikos vertimas į lotynų kalbą (*Chronica nova Prutenica*), kurį XV a. viduryje atliko Konradas Geselenas lenkų kronikininko Jano Dlugošo užsakymu. Šis lotyniškas rankraštis pirmą kartą paskelbtas Eduardo Račinskio 1842 m. Lietuvių kalba kronika išleista 1999 m. (Rimanto Jaso vertimas).

Vygandas daug rašė apie prūsus ir lietuvius. Šiuo metu tai yra svarbiausias šaltinis, pasakojantis apie XIV a. lietuvių kovas su kryžiuočiais.

Marburgietis pasakoja apie tai, kaip 1336 metais Pilėnų šturmo metu vokiečių spaudžiami likę gyvi jos gynėjai patys pasirinko mirtį, matydami, kad neatsilaikys prieš puolančią ordino kariuomenę. Viena senė kirviu nužudžiusi šimtą vyrų, o paskui pati tuo pačiu kirviu persiskėlė sau galvą. Pilies vadas Margiris, nužudęs žmoną, pats kalaviju persirėžė pilvą taip, kad pasileido žarnos – ir mirė.

Taip pat pasakojama apie 1382 m. įvykusias kunigaikščio Kęstučio laidotuves Vilniuje, kai kartu buvo sudeginti arkliai, drabužiai, ginklai, medžiokliniai paukščiai ir šunys.

## Nuorodos

* Puścizna po Janie Długoszu dziejopisie polskim, to jest: Kronika Wiganda z Marburga rycerza i kapłana Zakonu Krzyżackiego na wezwanie Długosza z rymowanej kroniki niemieckiej na język łaciński przetłomaczona. Chronicon seu Annales Wigandi Marburgensis, equitis et fratris Ordinis Teutonici. Poznań, 184ų2. – Wielkopolska Biblioteka Cyfrowa
* Vygandas Marburgietis. Naujoji Prūsijos kronika. Vilnius, 1999 (Lituanistinė biblioteka)
Pijus II

**Pijus II** (; tikras vardas **Enėjus Silvijus Pikolominis**, , 1405 m. spalio 18 d. – mirė 1464 m. rugpjūčio 14 d.) – popiežius 1458–1464 m. laikotarpiu.

## Biografija
Studijavo teisę Sienoje ir literatūrą Florencijoje. 1432 m. buvo kardinolo D. Capranicos palydovas Bazelio susirinkime, kuriame gynė Bažnyčios susirinkimo viršenybę prieš popiežių Eugenijų IV. Nuo 1440 m. antipopiežiaus Felikso V sekretorius. Nuo 1443 m. dirbo Šventosios Romos imperijos imperatoriaus Frydricho III kanceliarijoje. 1447 m. tapo Triesto, o 1450 m. Sienos vyskupu ir popiežiaus pasiuntiniu Šventojoje Romos Imperijoje. 1456 m. paskirtas kardinolu. 1458 m. išrinktas popiežiumi, stiprino popiežiaus galias, mėgino organizuoti Kryžiaus žygį prieš Osmanų imperiją, tačiau tam nepritarė Europos valstybių valdovai. 1462 m. pasmerkė Kanarų salose praktikuotą naujai pakrikštytų asmenų išvarymą į vergiją.

## Asmenybė
Buvo žymus humanistas, rašytojas, istorikas, poetas ir mokslininkas. Geografijos veikale „Kosmografija, arba Azijos ir Europos aprašymas“ (*Cosmographia in Asiae et Europae eleganti descriptione*) pateikė daug geografijos, istorijos etnografijos žinių. Pirmasis išsamiai aprašė Europos žemyną. Veikale *De Europa* aprašė ir Lietuvą, Lietuvos didįjį kunigaikštį Vytautą, lietuvių papročius, religijos dalykus, kai kurias Lietuvos krikšto aplinkybes. Literatūroje išgarsėjo erotinės poezijos rinkiniu *Cinthia*, istoriniais ir komedijinio žanro kūriniais. Jo iniciatyva 1460 m. įkurtas Bazelio universitetas.

## Susiję straipsniai
* Jiržis Podiebradietis

## Nuorodos
* Sąrašas:Popiežiai

## Šaltiniai
Mirkėnai

**Mirkėnai** – kaimas Utenos rajono savivaldybėje, 2 km į pietus nuo Antalgės, Ilgio ežero pietinėje pakrantėje. Yra kaimo turizmo sodyba, 2006 m. išskaptuotos medinės „Saulės“ ir „Vėjo“ skulptūros.

## Gyventojai

## Nuorodos
* A. Valiuko kaimo turizmo sodyba 

## Šaltiniai
Marvelė

**Marvelė** – Kauno miesto dalis, esanti į vakarus nuo Nemuno ir Neries santakos, kairiajame Nemuno krante, tarp Vytauto Didžiojo tilto ir Kauno vakarinio lanksto. Sodybinių namų rajonas.

Netoli santakos į Nemuną įteka Marvelės upelis. Jo žemupio pakrantėje stūkso Marvelės piliakalnis. Vakarinė Marvelės dalis dar vadinama Marva, joje veikia žirgynas ir Kauno vandenvalos įmonės nuotekų valymo įrenginiai. Aptiktas didžiausias Baltijos šalyse Marvelės kapinynas. Lampėdžių tiltas jungia Marvelę su Lampėdžiais, Kėdainių gatvės tiltas – su Vilijampole. Iki 2014 m. vidurio iškils Kauno krovinių uostas. Yra nuotekų valymo įrenginiai.

## Istorija

XVIII a. 2-ojoje pusėje čia buvo Marvos dvaras, prie jo 1782 m. minima koplyčia. 1951 m. įkurta biblioteka. Dalis Marvelės prijungta prie Kauno 1929 m., likusioji – 1946 m.

|}

## Gyventojai

## Šaltiniai

*
Raselo angis

**Raselo angis** (*Daboia russelii*) – angių (*Viperidae*) šeimos gyvatė.

Ši gyvatė yra viena iš pavojingiausių ir nuodingiausių pasaulyje, priklauso „Didžiajam ketvertui“, gyvatės kurios nužudo daugiausiai žmonių. Raselo angies nuodai naikina arterijos sieneles ir sukelia didelį kraujavimą.

Raselo angis užauga nuo 125 cm iki 160 cm. Gyvena pietų Azijoje, Indonezijoje ir pietryčių Azijoje.
Latvijos vyrų futbolo rinktinės rungtynės

**[[Latvijos vyrų futbolo rinktinė]]** savo gyvavimo istorijoje yra žaidusi 365 rungtynes, kuriose iškovojo 113 pergalių, 80 kartų sužaidė lygiosiomis, o 172 kartus pralaimėjo. Bendras įvarčių skirtumas visose rungtynėse yra 394–518.

* Latvijos vyrų futbolo rinktinės rungtynės 1922–1929
* Latvijos vyrų futbolo rinktinės rungtynės 1930–1940
* Latvijos vyrų futbolo rinktinės rungtynės 1992–1999
* Latvijos vyrų futbolo rinktinės rungtynės 2000–2009

## Rungtynės su kitomis rinktinėmis
*Iki 2008 m. lapkričio 13 d.*

{| class="wikitable"
!Komanda
!Žaidė
!Nugalėjo
!Lygiosios
!Pralaimėjo
|-
|
|49
|24
|16
|9
|-
|
|45
|23
|9
|13
|-
|
|17
|2
|4
|11
|-
|
|15
|4
|2
|9
|-
|
|12
|2
|2
|8
|-
|
|7
|6
|0
|1
|-
|
|6
|1
|1
|4
|-
|
|6
|1
|1
|4
|-
|
|6
|2
|0
|4
|-
|
|6
|2
|0
|4
|-
|
|5
|0
|5
|0
|-
|
|5
|2
|1
|2
|-
|
|5
|0
|1
|4
|-
|
|4
|0
|1
|3
|-
|
|4
|0
|0
|4
|-
|
|4
|2
|1
|1
|-
|
|4
|3
|1
|0
|-
|
|4
|0
|1
|3
|-
|
|4
|0
|0
|4
|-
|
|4
|0
|1
|3
|-
|
|4
|0
|0
|4
|-
|
|4
|1
|0
|3
|-
|
|4
|0
|1
|3
|-
|
|3
|3
|0
|0
|-
|
|3
|0
|3
|0
|-
|
|3
|1
|1
|1
|-
|
|3
|0
|1
|2
|-
|
|3
|1
|0
|2
|-
|
|3
|1
|1
|1
|-
|
|3
|0
|1
|2
|-
|
|2
|0
|0
|2
|-
|
|2
|0
|0
|2
|-
|
|2
|0
|0
|2
|-
|
|2
|2
|0
|0
|-
|
|2
|0
|0
|2
|-
|
|2
|1
|0
|1
|-
|
|2
|1
|0
|1
|-
|
|2
|1
|0
|1
|-
|
|2
|0
|1
|1
|-
|
|2
|0
|0
|2
|-
|
|2
|0
|0
|2
|-
|
|2
|1
|1
|0
|-
|
|1
|0
|0
|1
|-
|
|1
|0
|1
|0
|-
|
|1
|0
|0
|1
|-
|
|1
|0
|0
|1
|-
|
|1
|1
|0
|0
|-
|
|1
|0
|0
|1
|-
|
|1
|0
|1
|0
|-
|
|1
|0
|0
|1
|-
|
|1
|0
|0
|1
|-
|
|1
|0
|1
|0
|-
|
|1
|0
|0
|1
|-
|
|1
|0
|0
|1
|-
|
|1
|0
|0
|1
|-
Dominique Wilkins

**Žakas Dominikas Vilkinsas** (, g. 1960 m. sausio 12 d.) – JAV krepšininkas, įtrauktas į krepšinio šlovės muziejų.

Vilkinsas 9 kartus dalyvavo NBA visų žvaigždžių rungtynėse, dukart laimėjo NBA dėjimo konkursą. NBA karjeroje jis pelnė 26668 taškus ir atkovojo 7169 kamuolius.

2001 m. sausio 13 d. jo 21 numeriu pažymėti marškinėliai buvo įamžinti jo buvusios Atlantos „Hawks“ komandos.

## Apdovanojimai ir pasiekimai

### NBA
* 9× NBA visų žvaigždžių rungtynių žaidėjas (1986–1994 m.)
* Pirmosios NBA simbolinės komandos žaidėjas (1986 m.)
* 4× antrosios NBA simbolinės komandos žaidėjas (1987, 1988, 1991, 1993 m.)
* 2× trečiosios NBA simbolinės komandos žaidėjas (1989, 1994 m.)
* Visų NBA naujokų pirmosios komandos žaidėjas (1983 m.)
* NBA rezultatyviausias metų žaidėjas (1986 m.)
* 2× NBA dėjimo konkurso čempionas (1985, 1990 m.)

### Kiti
* Eurolygos čempionas (1996 m.)
* Eurolygos finalo ketverto naudingiausias žaidėjas (1996 m.)
* Graikijos krepšinio taurės čempionas (1996 m.)
* Graikijos krepšinio taurės finalo naudingiausias žaidėjas (1996 m.)
* Graikijos krepšinio lygos visų žvaigždžių rungtynių žaidėjas (1996 m.)
* Italijos krepšinio taurės čempionas (1998 m.)
* Italijos krepšinio lygos visų žvaigždžių rungtynių žaidėjas (1997 m.)

## Nuorodos
* NBA puslapyje apie Dominique Wilkins
* Wilkins statistika
Krūmiškasis šakočius

**Krūmiškasis šakočius**, **krūminis žagarūnas** (*Ramaria flava*) – šakočio (*Ramaria*) genties grybų rūšis.

Vaisiakūniai daugiausiai vidutinio didumo arba dideli. Krūmeliai 5-10 (15) cm aukščio. Iš 3-6 cm aukščio kamieno išauga krūmiškai išsišakojusios, dvišakomis viršūnėlėmis, geltonos, citrinos geltonumo, ochriškai geltonos, stambesnės ar smulkesnės šakelės. Trama balta, senesnių grybų gelsva, trapi, be ypatingo skonio. Šakelės paspaustoje vietoje parausvėja.

Auga nuo vidurvasario iki vėlyvo rudens, rečiau spygliuočių miškuose. Valgomas, IV kategorijos. Lietuvoje dažnas.

## Šaltiniai
Archetipas (reikšmės)

**Archetipas** –  iš  (*αρχή* 'pradžia' + *τύπος* 'pavyzdys').

Žodis naudojamas šioms sąvokoms reikšti:
* Biologijoje – idealaus skeleto prototipas, turintis visų stuburinių gyvūnų skeleto elementus.

* Lingvistikoje šiuo terminu dažnai vadinama prolytė – atkurta, kalboje nepatvirtinta senovinė žodžio forma ar dalis, žymima žvaigždute, pvz., liet.*geràs* < ide. **geráns*,  < ide. **mater*.

* Mitologijoje – pirminis įvaizdis, provaizdis, pirmapradis pavyzdys. Tai suvokiama kaip idėja, simbolinė figūra, kuri kartojama mitiniuose ritualuose.

* Psichologijoje – paveldimi struktūriniai psichikos komponentai, vaizdiniai, pagrįsti ankstesne žmonijos patirtimi, kaupiami kolektyvinėje pasąmonėje. Šveicarijos psichologo Karlo Gustavo Jungo (*Karl Gustav Jung*, 1875–1961) analitinės psichologijos sąvoka.

* Religijotyros sąvoka, perimta iš psichoanalizės, taip pat sukurta šveicarų psichologo Karlo Gustavo Jungo. Jis teigė, kad Dievo samprata yra „aš“, o jos turinį kiekvienas žmogus atskleidžia sau individualiai.
Spąstai (šachmatai)

**Spąstai** – figūros, dažniausiai karaliaus ar valdovės įviliojimas į pavojingą laukelį, dėl to aukojant figūrą. Diagrama dešinėje iliustruoja du skirtingus spąstų atvejus.
Pirma, baltųjų valdovė įviliojama į **c4** ir parengiama šakutei žirgu: **1… Bxc4! 2.Vxc4**. Toliau šakutė rengiama sunaikinant vienintelį **a3** laukelio gynėją: **2… Vxb2! 3. Bxb2 Ža3+ 4. Kc1**. Galiausiai tarpinis ėjimas (zwischenzug) įvilioja karalių į spąstus **b2** laukelyje: **4… Rxb2+** Vėliau, po **5. Kxb2 Žxc4+ 6. Kc3 Bxe4** arba **5. Kd1 Žxc4**, juodieji dviem pėstininkais pirmauja ir turėtų be vargo laimėti. (java analizatorius)
Spąstai pasitaiko ne tik mitelšpilyje ar endšpilyje. Po **1. d4 d5 2. c4 e6 3. Žc3 Žf6 4. Rg5 Žbd7 5. cd ed** (žr. trečiąją diagramą) juodieji papuola į spąstus, nes mano, jog naudojasi žirgo f6 surišimu ir eina **6. Žxd5?**. Juodieji laikinai aukoja valdovę eidami **6...Žxd5!**. Po **7. Rxd8 Rb4+** juodiesiems lieka tik dengtis su valdove ėjimu **9. Vd2**, o po **9...Rxd2 10. Kxd2 Kxd8** juodieji laimi figūrą ir gauna patenkinamą padėtį.

Ko gero, žinomiausias spąstų atvejis yra Petrosiano-Pachmano partija, žaista Bledo mieste 1961 m. (java analizatorius), kurioje taip pat buvo aukojama valdovė.
Pavėjinės salos (Polinezija)

**Pavėjinės salos** (pranc. *Îles Sous - le-Vent*, taitiečių kalba: *Fenua Raro Mata’i*) – vakarinė Draugijos salų Prancūzijos Polinezijoje dalis. Plotas 404 km². 2022 m. gyveno 36 tūkst. gyventojų. Pavėjinės salos taip pat sudaro administracinį padalinį. Jos administracinis centras - Uturoa.

Salas 1769 m. balandžio 12 d. atrado britų jūrininkas Džeimsas Kukas, stebėdamas Veneros tranzitą. 1843 m. salos tapo Prancūzijos protektoratu, o 1880 m. – kolonija.

Sudaro 5 salos ir 4 atolai.

* *salos:*
** Bora-Bora 
** Huahine 
** Maupiti 
** Raiatea 
** Tahaa 
* *atolai:*
** Manuae 
** Maupihaa 
** Motu One 
** Tupai 

Salos kalnuotos, apsuptos koralinių rifų, su gerai išsilaikiusiais vulkanų kūgiais. Aukštis iki 1017 m (Tefatoaiti k., Raiatea s.). Salas dengia drėgnieji tropiniai miškai. Būdingi augalai – duonmedžiai, pandanai, kokospalmės. Yra nedidelių gyvūnų: kiaulių, žiurkių, driežų. Koraliniuose rifuose didžiulė žuvų įvairovė.

Eksportuojama kopra, vanilė, cukrus, romas, perlamutras. Svarbi ūkio šaka – turizmas.

Į administracinį padalinį įeina 7 komunos: Bora Bora, Huahine, Maupiti, Tahaa, Taputapuatea, Tumaraa, Uturoa.
## Išnašos
Selenocisteinas

**Selenocisteinas** (**Sec**) – netipinė aminorūgštis. Tai yra cisteinas, kuriame sieros atomas pakeistas seleno atomu. Jis įeina į kai kuriuos baltymus, pvz., glutationo peroksidazę. Seleno atomas suteikia šios rūgšties liekanai baltyme gana skirtingas nuo cisteino savybes – selenocisteinas dažniausiai priklauso aktyviam centrui, katalizuojančiam specifines reakcijas.

Selenocisteinas įjungiamas į peptidinę grandinę transliacijos metu, kaip ir kitos aminorūgštys. Jis turi savo transportinę RNR bei specifinį kodoną (UGA), kuris taip veikia tik specifinėmis sąlygomis (įprastai tai „stop“ kodonas). Iš pradžių prie selenocisteino tRNR prijungiamas serinas, kurį vėliau specifinis enzimas (Sec sintazė) modifikuoja į selenocisteiną. Selenocisteinas pasitaiko visose gyvojo pasaulio karalystėse. 

Žmogaus proteome yra 25 selenocisteino turintys baltymai. Kai kurios rūšys (pavyzdžiui, mielės) selenocisteino baltymuose neturi, bet turi šiaip jau panašius baltymus kur vietoje selenocisteino yra cisteinas.

## Šaltiniai